**ROMÂNIA (nu produce efecte juridice)\*  
JUDEȚUL MUREȘ  
CONSILIUL LOCAL AL MUNCIPIULUI TÂRGU MUREȘ**

**DIRECȚIA DE ASISTENȚĂ SOCIALĂ TÂRGU MUREȘ**

**Nr. 77137/7788DAS/09.12.2019 Inițiator**

**PRIMAR**

**Dr. Dorin Florea**

**REFERAT DE APROBARE**

**privind aprobarea metodologiei de identificare a persoanelor și familiilor marginalizate social din Municipiul Târgu Mureș și planul de măsuri pentru prevenirea și combaterea marginalizării sociale pentru anul 2020**

Ținând cont că pe raza Municipiului Târgu Mureș au fost identificate persoane și familii cu acces limitat la resursele economice, politice, educaționale și comunicaționale ale colectivității, afectați astfel de fenomenul de marginalizare socială, se constată necesitatea elaborării Metodologiei de identificare a persoanelor și familiilor marginalizate social de pe teritoriul administrativ al Municipiului Târgu Mureș, în conformitate cu prevederile art. 51 din HG nr. 1149/2002 pentru aprobarea Normelor metodologice de aplicare a prevederilor Legii nr. 116/2002 privind prevenirea și combaterea marginalizării, în vederea formulării de către persoanele abilitate și competente a unor recomandări și a identificării măsurilor de intervenție, în funcție de specificul fiecărui caz.

De asemenea, în conformitate cu dispozițiile art. 60 din HG nr. 1149/2002 pentru aprobarea Normelor metodologice de aplicare a prevederilor Legii nr. 116/2002 privind prevenirea și combaterea marginalizării, Consiliile locale au obligația de a întocmi și de a aproba anual programe privind măsurile pentru prevenirea și combaterea marginalizării sociale.

În consecință, supunem dezbaterii și adoptării de către Consiliul Local al Municipiului Târgu Mureș proiectul de hotărâre privind aprobarea metodologiei de identificare a persoanelor și familiilor marginalizate social din Municipiul Târgu Mureș și planul de măsuri pentru prevenirea și combaterea marginalizării sociale pentru anul 2020.

**p. Director Executiv,**

**Maier Mihaela Director Executiv Adjunct**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ

**ROMÂNIA**

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ**

**Proiect**

**(nu produce efecte juridice)\***

**Inițiator**

**PRIMAR**

**Dr. Dorin Florea**

**HOTĂRÂREA nr.\_\_\_\_**

**din \_\_\_\_\_\_\_\_\_\_\_2020**

**privind aprobarea metodologiei de identificare a persoanelor și familiilor marginalizate social din Municipiul Târgu Mureș și planul de măsuri pentru prevenirea și combaterea marginalizării sociale pentru anul 2020**

***Consiliul Local Municipal Târgu Mureș, întrunit în ședință ordinară de lucru,***

**Având în vedere:**

1. Referatul de aprobare nr. 77137/7788DAS/09.12.2019 inițiat de Primar prin Direcția de Asistență Socială Târgu Mureș privind aprobarea metodologiei de identificare a persoanelor și familiilor marginalizate social din Municipiul Târgu Mureș și planul de măsuri pentru prevenirea și combaterea marginalizării sociale pentru anul 2020;
2. Raportul Comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* Legii nr. 116/2002 privind prevenirea și combaterea marginalizării sociale, cu modificările și completările ulterioare;
* ale art. 51 și art. 60 din HG nr. 1149/2002 pentru aprobarea Normelor metodologice de aplicare a Legii nr. 116/2002;
* Legii nr. 416/2001 privind venitul minim garantat, actualizată, cu modificările și completările ulterioare;
* Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparența decizională în administrația publică, republicată;
* În temeiul prevederilor art. 129 alin. (1), alin. (2) lit. „d” și alin. 7 lit. „b”, art. 196 alin. (1) lit. „a”, art. 243 alin. (1) lit. „a” și ale art. 139 din OUG nr. 57/2019 privind Codul administrativ,

**H O T Ă R Ă Ș T E** :

**Art. 1** Se aprobă Metodologia de identificare a persoanelor și familiilor marginalizate social din Municipiul Târgu Mureș și planul de măsuri pentru prevenirea și combaterea marginalizării sociale pentru anul 2020, conform Anexelor nr. 1 și nr. 2, care fac parte integrantă din prezenta hotărâre.

**Art. 2** Cu aducerea la îndeplinire a prevederilor prezentei hotărâri se încredințează Direcția de Asistență Socială Târgu Mureș.

**Art. 3** În conformitate cu prevederile art. 252 alin. 1 lit. c și ale art. 255 din OUG nr. 57/2019 privind Codul Administrativ și ale art. 3 alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.4** Prezenta hotărâre se comunică:

* Direcției de Asistență Socială Târgu Mureș.

**Viză de legalitate**

**Secretar General al Municipiului Târgu Mureș,**

**Buculei Dianora-Monica**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ

**Anexa nr. 1**

**METODOLOGIA DE IDENTIFICARE A PERSOANELOR ȘI FAMILIILOR MARGINALIZATE SOCIAL DIN MUNICIPIUL TÂRGU MUREȘ**

**Cap. 1. Principii**

**Art. 1** Instituirea măsurilor de prevenire și combatere a marginalizării sociale prin prezenta metodologie asigură evitarea degradării nivelului de trai și păstrarea demnității tuturor cetățenilor Municipiului Târgu Mureș.

**Art. 2** Aplicarea măsurilor de asistență socială la nivelul Municipiului Târgu Mureș se întemeiază pe următoarele valori și principii generale:

1. Solidaritatea socială, potrivit căreia întreaga comunitate participă la sprijinirea persoanelor vulnerabile care necesită suport și măsuri de protecție socială pentru depășirea sau limitarea unor situații de dificultate, în scopul asigurării incluziunii sociale a acestei categorii de populație;
2. Subsidiaritatea, conform căreia, în situația în care persoana sau familia nu își poate asigura integral nevoile sociale, intervin colectivitatea locală și structurile ei asociative și, complementar, statul:
3. Universalitatea, potrivit căreia fiecare persoană are dreptul la asistență socială, în condițiile prevăzute de lege;
4. Respectarea demnității umane, potrivit căreia fiecărei persoane îi este garantată dezvoltarea liberă și deplină a personalității, îi sunt respectate statutul individual și social și dreptul la intimitate și protecție împotriva oricărui abuz fizic, psihic, intelectual, politic sau economic;
5. Nediscriminarea, potrivit căreia persoanele vulnerabile beneficiază de măsuri și acțiuni de protecție socială fără restricție sau preferință de rasă, naționalitate, origine etnică, limbă, religie, categorie socială, opinie, sex ori orientare sexuală, vîrstă, apartenență politică, dizabilitate, boală cronică necontagioasă, infectare HIV sau apartenență la o categorie defavorizată;
6. Abordarea individuală, potrivit căreia măsurile de asistență socială trebuie adaptate situației particulare de viață a fiecărui individ; acest principiu ia în considerare caracterul și cauza unor situații de urgență care pot afecta abilitățile individuale, condiția fizică și mentală, precum și nivelul de integrare socială a persoanei; suportul adresat situației de dificultate individuală constă inclusiv în măsuri de susținere adresate membrilor familiei beneficiarului;
7. Egalitatea de șanse, potrivit căreia beneficiarii, fără niciun fel de discriminare, au acces în mod egal la oportunitățile de împlinire și dezvoltare personală, dar și la măsurile și acțiunile de protecție socială:
8. Confidențialitatea, potrivit căreia, pentru respectarea vieții private, beneficiarii au dreptul la păstrarea confidențialității asupra datelor personale și informațiilor referitoare la viața privată și situația de dificultate în care se află;
9. Echitatea, potrivit căreia toate persoanele care dispun de resurse socio-economice similare, pentru aceleași tipuri de nevoi, beneficiază de drepturi sociale egale;
10. Focalizarea, potrivit căreia beneficiile de asistență socială și serviciile sociale se adresează celor mai vulnerabile categorii de persoane și se acordă în funcție de veniturile și bunurile acestora;
11. Măsurile și acțiunile de asistență socială se realizează astfel încât să prevină și să limiteze orice formă de dependență față de ajutorul acordat de stat sau de comunitate.

**Cap. 2. Definiții**

**Art. 3** În sensul prezentei metodologii, termenii și expresiile de mai jos au următoarea

semnificație:

1. Marginalizarea socială se definește prin “poziția socială periferică, de izolare a indivizilor sau grupurilor, cu acces limitat la resursele economice, politice, educaționale și comunicaționale ale colectivității; ea se manifestă prin absența unui minimum de condiții sociale de viață”;
2. Persoana vârstnică este considerată persoana care a împlinit vârsta de pensionare stabilită de lege;
3. Susținătorul legal este persoana în sarcina căreia cade obligația de întreținere conform dispozițiilor Codului Civil: părinții față de copii, copii față de părinți, reprezentanții legali față de persoana reprezentată;
4. Situația de dificultate este situația în care se află o persoană care, la un moment dat, pe parcursul ciclului de viață, din cauze socio-economice, de sănătate și/sau care rezultă din mediul sociale de viață dezavantajat, și-a pierdut sau limitat propriile capacități de integrare socială; în situația de dificultate se pot afla familii, grupuri de persoane și comunități, ca urmare a afectării majorității membrilor lor;
5. Testarea mijloacelor de existență a potențialilor beneficiari de servicii sociale reprezintă procedura de evaluare a veniturilor realizate și a bunurilor mobile și imobile deținute de persoană sau familie, necesare acoperirii nevoilor de consum ale acestora;
6. Evaluarea cazurilor reprezintă activitatea de verificare a concordanței dintre declarațiile persoanelor, documentelor justificative și a informațiilor obținute prin anchetă socială, în condițiile legii;
7. Gospodărirea în comun reprezintă unitate formată dintr-o locuință și din persoanele care locuiesc împreună, având buget comun și valorificând în comun bunurile dobândite prin munca lor (contribuie împreună la aprovizionarea și la consumul de alimente și de alte bunuri esențiale traiului și participă integral sau parțial la bugetul de venituri și cheltuieli);
8. Familia este formată din: soț și soție sau soț, soție și copii necăsătoriți, care se gospodăresc împreună; persoana necăsătorită care locuiește împreună cu copiii care se află în întreținerea sa, bărbatul și femeia necăsătoriți, cu copiii lor sau ai fiecăruia dintre ei, care locuiesc și se gospodăresc împreună.

**Capitolul 3. Procedura de identificare a persoanelor și familiilor marginalizate**

**social**

**Art. 4** Direcția de Asistență Socială Târgu Mureș asigură evaluarea cazurilor pentru

Identificarea persoanelor și familiilor marginalizate social și luarea acestora în evidență la cerere, sesizare sau din oficiu.

**Art. 5** Persoana marginalizată social, în condițiile legii, este persoana care beneficiază de venit minim garantat sau face parte dintr-o familie beneficiară de venit minim garantat, în condițiile Legii nr. 416/2001, și se află în cel puțin două dintre următoarele situații:

1. Nu are loc de muncă;
2. Nu are locuință în proprietate sau în folosință;
3. Locuiește în condiții improprii;
4. Are unul sau mai mulți copii în întreținere;
5. Este persoană vârstnică fără susținători legali;
6. Este încadrată în categoria persoanelor cu handicap sau invaliditate;
7. Are în întreținere o persoană încadrată în categoria persoanelor cu handicap grav, accentuat ori invaliditate gr. I sau II;
8. A executat o pedeapsă privativă de libertate.

**Art. 6** Sesizările privind existența unor persoane sau familii marginalizate social pe raza

Municipiului Târgu Mureș se pot face de către:

* Angajații Direcției de Asistență Socială Târgu Mureș;
* De către orice persoană care cunoaște persoane și familii marginalizate;
* Rude, vecini sau apropiați ai persoanelor sau familiilor în cauză;
* De către asociațiile de proprietari;
* De către cadrele didactice din cadrul instituțiilor de învățământ de la nivel local;
* DGASPC Mureș.

**Art. 7** Identificarea persoanelor și familiilor marginalizate social se va face de către

personalul de specialitate din cadrul Direcției de Asistență Socială Târgu Mureș folosind următoarele metode:

* Efectuarea de anchete sociale la domiciliul sau reședința persoanei sau familiei marginalizată social;
* Parteneriate încheiate cu ONG-urile care funcționează la nivel local și desfășoară activități în domeniul protecției sociale care vor sesiza Direcția de Asistență Socială Târgu Mureș în cazul depistării unei persoane sau familii aflate în situație de risc social;
* Colaborarea cu instituții publice și cu persoane juridice:
* DGASPC Mureș;
* Casa Județeană de Pensii;
* Unități de învățământ;
* AJPIS Mureș;
* AJOFM Mureș;
* Poliția;
* Instanțele de judecată;
* Cabinetele medicilor de familie;
* Biserica;
* Sensibilizarea opiniei publice cu privire la drepturile de care pot beneficia persoanele sau familiile aflate în situație de risc social, prin mass media, editarea de broșuri, care vor conține informații cu privire la serviciile și prestațiile sociale pe care Direcția de Asistență Socială Târgu Mureș le acordă în conformitate cu prevederile legale.

**Art. 8** Direcția de Asistență Socială Târgu Mureș stabilește măsuri individuale în vederea

prevenirii și combaterii marginalizării sociale a persoanelor identificate după metodologia de mai sus.

**Anexa nr. 2**

**PLANUL DE MĂSURI PENTRU PREVENIREA ȘI COMBATEREA MARGINALIZĂRII SOCIALE PENTRU ANUL 2020, LA NIVELUL MUNICIPIULUI TÂRGU MUREȘ**

Asistența socială este ansamblul de instituții și măsuri prin care statul, autoritățile publice ale administrației locale și societatea civilă intervin pentru prevenirea, limitarea sau înlăturarea efectelor temporare sau permanente ale situațiilor care pot genera marginalizarea sau excluziunea socială a persoanei, familiei, grupurilor ori comunităților.

La nivelul administrației publice locale din Municipiul Târgu Mureș, Direcția de Asistență Socială Târgu Mureș are atribuții în domeniul asistenței sociale și reprezintă factorul activ în procesul de asistare a tuturor persoanelor aflate în dificultate. Instituirea măsurilor de prevenire și combatere a marginalizării sociale asigură evitarea degradării nivelului de trai și păstrarea demnității tuturor cetățenilor.

Principiile generale care stau șa baza activității de asistență socială sunt:

* Respectarea demnității umane: fiecărei persoane îi este garantată dezvoltarea liberă și deplină a personalității;
* Universalitatea: garantează dreptul fiecărei persoane la asistență socială, în condițiile prevăzute de lege;
* Solidaritatea socială: care asigură participarea comunității la menținerea și întărirea coeziunii sociale;
* Parteneriatul: prin care se asigură cooperarea între instituțiile publice și societatea civilă în scopul organizării și dezvoltării serviciilor sociale.

Prezentul plan de măsuri pentru prevenirea și combaterea marginalizării sociale la

nivelul Municipiului Târgu Mureș stabilește următoarele obiectivele și activități ale asistenței sociale pentru anul 2020:

1. **Protecția socială a familiei, în special a categoriilor vulnerabile și defavorizate:**
2. Consilierea informațională a persoanelor și familiilor asupra serviciilor sociale de care pot dispune pe plan local;
3. Pentru fiecare din persoanele singure sau familiile identificate se va întocmi o anchetă, detaliată, în scopul stabilirii celor care vor beneficia de venitul minim garantat, fiind îndrumați să își întocmească dosarele necesare obținerii ajutorului social potrivit Legii nr. 416/2001 privint venitul minim garantat, cu modificările și completările ulterioare;
4. Asigurarea accesului la servicii sociale;
5. Acordarea ajutorului social conform Legii nr. 416/2001 privind venitul minim garantat;
6. Acordarea ajutoarelor de urgență conform HCL nr. 384/2018 privind aprobarea procedurii de lucru pentru acordarea ajutorului de urgență în baza art. 28 alin. 2 și alin. 4 din Legea nr. 416/2001 pentru depășirea situațiilor de dificultate în care se află persoana sau familia la un moment dat, în limita sumelor stabilite prin bugetul local, pentru persoanele cu domiciliu stabil pe raza localității;
7. Acordarea de ajutoare de înmormântare în cazul decesului persoanei beneficiare de ajutor social sau al unui membru din familia beneficiară de ajutor social;
8. Acordarea serviciilor sociale de cantină socială în baza legii nr. 208/1997;
9. Acordarea alocației pentru susținerea familiei conform Legii nr. 277/2010 privind alocația pentru susținerea familiei, persoanelor aflate în situație de risc de marginalizare socială;
10. **Ameliorarea condițiilor de viață și de locuire:**
11. Acordarea ajutoarelor pentru încălzirea locuinței în perioada sezonului rece 1 noiembrie-31 martie, conform legislației în vigoare OUG nr. 70/2011 privind măsurile de protecție socială în perioada sezonului rece, cu modificările și completările ulterioare;
12. Evidențierea într-un registru special a persoanelor fără adăpost;
13. Acordarea prestațiilor financiare excepționale pentru familiile cu copii aflate în asistență la Centrul Social-Adăpost de Noapte, conform HCL nr. 137/2018;
14. **Asigurarea accesului la asistență și sănătate:**
15. Monitorizarea modului în care se asigură asistența de sănătate persoanelor beneficiare de venit minim garantat;
16. Sprijinirea persoanelor marginalizate social în vederea înscrierii pe lista unui medic de familie;
17. Sprijinirea și informarea persoanelor care beneficiază de ajutor social în vederea asigurării de servicii medicale corespunzătoare, fiind persoane asigurate ca urmare a contrinuției la Casa Județeană de Asigurări de Sănătate Mureș, conform prevederilor legislative în vigoare, sumele fiind suportate din bugetul de stat și virate de Agenția Județeană de Plăți și Inspecție Socială Mureș;
18. Eliberarea de adeverințe beneficiarilor de venit minim garantat pentru medicul de familie, medic specialist, spitalizare, Casa Județeană de Asigurări de Sănătate etc.;
19. Activități de consiliere și informare a familiilor cu copii în întreținere, asupra drepturilor și obligațiilor acestora, asupra drepturilor copilului și asupra serviciilor disponibile pe plan local privind accesul la asistență și sănătate;
20. **Asigurarea accesului la educație:**
21. Monitorizarea la nivelul Municipiului Târgu Mureș a modului de respectare a drepturilor copilului;
22. Acordarea stimulentului educațional în baza Legii nr. 248/2015 privind stimularea participării în învățământul preșcolar a copiilor provenind din familii defavorizate;
23. Acordarea unor sume din bugetul local sub forma unor beneficii de asistență socială pentru elevii care învață în învățământul preuniversitar de stat, clasele I-XII din Municipiul Târgu Mureș, conform HCL nr. 87/2018;
24. Derularea unor activități educative adresate copiilor și părinților, în scopul motivării față de procesul educativ;
25. Încheierea unor parteneriate cu ONG-uri care desfășoară activități în domeniul asistenței sociale și colaborarea cu specialiștii organizațiilor pentru realizarea planurilor de intervenție pentru copiii aflați în dificultate.

De prevederile acestui plan de măsuri beneficiază persoanele singure și familiile aflate

în dificultate, care au domiciliul pe raza Municipiului Târgu Mureș și care îndeplinesc condițiile conform legislației în vigoare.

Obiectivele mai sus menționate vor putea fi completate cu noi măsuri ce se pot lua la nivelul Municipiului Târgu Mureș pentru prevenirea și combaterea marginalizării sociale.

**ANEXA**

**COMISIA NR. 1** Comisia de studii, prognoze economico-sociale, **buget-finanţe** şi administrarea domeniului public şi privat al municipiului.

**RAPORT DE AVIZARE**

**din data de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Comisia întrunită în şedinţa de lucru, astăzi, data indicată mai sus, a analizat proiectul de hotărâre anexat.

Documentaţia prezentată la comisie cuprinde:

* Proiectul de hotărâre
* Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Comisia analizând documentaţia, avizează/neavizează cu \_\_\_\_\_\_\_\_\_\_ voturi „pentru”, \_\_\_\_\_\_\_\_\_ „abţineri” şi \_\_\_\_\_\_\_\_\_\_\_ „împotrivă” proiectul de hotărâre.

Amendament/amendamente propus(e) şi motivat(e) de comisia de specialitate pentru proiectul de hotărâre.

|  |  |
| --- | --- |
| Articol ,aliniat, paragraf din proiectul de hotărâre |  |
| Text amendament propus  (autor, consilier) |  |
| Motivare amendament  (sursa de finanțare dacă e cazul) |  |
| Motivarea respingerii |  |

**Preşedinte Secretar**

Csiki Zsolt Bratanovici Cristian

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

**ANEXA**

**COMISIA NR. 2** Comisia de organizare şi **dezvoltare urbanistică**, realizarea lucrărilor publice, protecţia mediului înconjurător, conservarea monumentelor istorice şi de arhitectură.

**RAPORT DE AVIZARE**

**din data de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Comisia întrunită în şedinţa de lucru, astăzi, data indicată mai sus, a analizat proiectul de hotărâre anexat.

Documentaţia prezentată la comisie cuprinde:

* Proiectul de hotărâre
* Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Comisia analizând documentaţia, avizează/neavizează cu \_\_\_\_\_\_\_\_\_\_ voturi „pentru”, \_\_\_\_\_\_\_\_\_ „abţineri” şi \_\_\_\_\_\_\_\_\_\_\_ „împotrivă” proiectul de hotărâre.

Amendament/amendamente propus(e) şi motivat(e) de comisia de specialitate pentru proiectul de hotărâre.

|  |  |
| --- | --- |
| Articol ,aliniat, paragraf din proiectul de hotărâre |  |
| Text amendament propus  (autor, consilier) |  |
| Motivare amendament  (sursa de finanțare dacă e cazul) |  |
| Motivarea respingerii |  |

**Preşedinte Secretar**

Mozes Levente Pui Sebastian Emil

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

**ANEXA**

**COMISIA NR. 3** Comisia pentru servicii publice şi **comerţ.**

**RAPORT DE AVIZARE**

**din data de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Comisia întrunită în şedinţa de lucru, astăzi, data indicată mai sus, a analizat proiectul de hotărâre anexat.

Documentaţia prezentată la comisie cuprinde:

* Proiectul de hotărâre
* Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Comisia analizând documentaţia, avizează/neavizează cu \_\_\_\_\_\_\_\_\_\_ voturi „pentru”, \_\_\_\_\_\_\_\_\_ „abţineri” şi \_\_\_\_\_\_\_\_\_\_\_ „împotrivă” proiectul de hotărâre.

Amendament/amendamente propus(e) şi motivat(e) de comisia de specialitate pentru proiectul de hotărâre.

|  |  |
| --- | --- |
| Articol ,aliniat, paragraf din proiectul de hotărâre |  |
| Text amendament propus  (autor, consilier) |  |
| Motivarea amendament  (sursa de finanțare dacă e cazul) |  |
| Motivarea respingerii |  |

**Preşedinte Secretar**

Bakos Levente Attila

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

**ANEXA**

**COMISIA NR. 4** Comisia pentru activităţi ştiinţifice, învăţământ, sănătate, **cultură,** sport, agrement şi integrare europeană.

**RAPORT DE AVIZARE**

**din data de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Comisia întrunită în şedinţa de lucru, astăzi, data indicată mai sus, a analizat proiectul de hotărâre anexat.

Documentaţia prezentată la comisie cuprinde:

* Proiectul de hotărâre
* Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Comisia analizând documentaţia, avizează/neavizează cu \_\_\_\_\_\_\_\_\_\_ voturi „pentru”, \_\_\_\_\_\_\_\_\_ „abţineri” şi \_\_\_\_\_\_\_\_\_\_\_ „împotrivă” proiectul de hotărâre.

Amendament/amendamente propus(e) şi motivat(e) de comisia de specialitate pentru proiectul de hotărâre.

|  |  |
| --- | --- |
| Articol ,aliniat, paragraf din proiectul de hotărâre |  |
| Text amendament propus  (autor, consilier) |  |
| Motivare amendament  (sursa de finanțare dacă e cazul) |  |
| Motivarea respingerii |  |

**Preşedinte Secretar**

Benedek Theodora Mariana Nicoleta Vajda György

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

**ANEXA**

**COMISIA NR. 5** Comisia pentru administraţie publică locală, protecţie socială, **juridică**, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

**RAPORT DE AVIZARE**

**din data de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Comisia întrunită în şedinţa de lucru, astăzi, data indicată mai sus, a analizat proiectul de hotărâre anexat.

Documentaţia prezentată la comisie cuprinde:

* Proiectul de hotărâre
* Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Comisia analizând documentaţia, avizează/neavizează cu \_\_\_\_\_\_\_\_\_\_ voturi „pentru”, \_\_\_\_\_\_\_\_\_ „abţineri” şi \_\_\_\_\_\_\_\_\_\_\_ „împotrivă” proiectul de hotărâre.

Amendament/amendamente propus(e) şi motivat(e) de comisia de specialitate pentru proiectul de hotărâre.

|  |  |
| --- | --- |
| Articol ,aliniat, paragraf din proiectul de hotărâre |  |
| Text amendament propus  (autor, consilier) |  |
| Motivare amendament  (sursa de finanțare dacă e cazul) |  |
| Motivarea respingerii |  |

**Preşedinte Secretar**

av. Papuc Sergiu Vasile jrs. Kovács Lajos Alpár

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_